**ТЕХНИЧЕСКА СПЕЦИФИКАЦИЯ**

**Строителен надзор на рехабилитация на улици в населени места и местни пътища на територията на община Добричка**

1. **ОБЩИ ПОЛОЖЕНИЯ**
	1. **Предмет на поръчката:**

Предметът на настоящата поръчка е избор на изпълнител за консултант по смисъла на чл.166 от Закон за устройство на територията (ЗУТ) за оценяване на съответствието на инвестиционните проекти и упражняване на строителен надзор при изпълнение на предвидените за рехабилитация улици в населени места и местни пътища на територията на община Добричка.

За изпълнение на инвестиционната програма на общината са изготвени инвестиционни проекти за 2 (два) местни пътя и 57 (петдесет и седем) улици в 44 населени места на територията на община Добричка. Улиците и пътищата ще се групират по населени места в 44 строежа, за които следва да се издадат разрешениения за строеж. Строежите са IV-та категория, съгласно чл.137, ал.1, т.4, буква „а“ от ЗУТ.

Консултантът изготвя 44 доклада за оценка на съответствието на инвестиционните проекти, като след издаване на разрешение за строеж упражнява строителен надзор на 44 строежа до въвеждането им в екслоатация.

* 1. **Описание на строежите, предмет на поръчката:**

Предвидено е да се извърши рехабилитация на участъци на улици в населените места и два местни пътя в близост до населени места. Предвид това, че към настоящия момент не е извършвана реконструкция или цялостен ремонт на посочените участъци от улиците състоянието им не е недобро. Настилката е износена с надлъжни, напречни и мрежовидни пукнатини, кръпки, дупки, а в някои участъци е разрушена изцяло. Оформените неравности, локви с кал, вода и наноси затрудняват преминаването на автомобили и пешеходци. Затруднено е отводняването.

В изпълнение на инвестиционната програма на общината:

* е проведена обществена поръчка и е избран проектант на строежите. Документрацията на обществената поръчка, включително техническа спецификация и договор за проектиране, е налична на <http://dobrichka.bg/profile/orders/O-09022018-222>;
* обявена е обществена поръчка за избор на строител, като документрацията на обществената поръчка, включително инвестиционни проекти, техническа спецификация, проект на договор за строителство са налични на <http://www.dobrichka.bg/profile/orders/O-11062018-234>.

Като цяло рехабилитацията ще се извърши в рамките на същестуващите улици, които са изградени в съответствие с действащите регулационни планове на населените места. Предвидено е да се извърши асфалтиране на улици в 44 населени места; полагане на трошенокаменна настилка (шосировка) по улици в 6 населени места; изграждане на нов водосток в 2 населени места и асфалтиране на местни пътища в 2 населени места.

Обемът на строителните дейности, които ще се извършат, освен с количествата заложени в инвестиционните проекти се определя и от средствата за всяко от населените места, предвидени в бюджета на общината за 2018 година.

Строежите и тяхната част от общия обем, съответстваща на частта от Цената за изпълняние са отразени в следната таблица:

|  |  |  |  |
| --- | --- | --- | --- |
| №  | РЕХАБИЛИТАЦИЯ НА УЛИЦИ В НАСЕЛЕНИ МЕСТА И МЕСТНИ ПЪТИЩА НА ТЕРИТОРИЯТА НА ОБЩИНА ДОБРИЧКА - ПО СТРОИТЕЛНО РАЗРЕШЕНИЕ | Максимална стойност за строителство в лева с ДДС | Обем на строежа/ обекта в % от общия обем |
| 1 | Рехабилитация - Асфалтиране на улица 1- ва с. Алцек | 20 500,00 | 1,74% |
| 2 | Рехабилитация - Асфалтиране на улица 3-та с.Воднянци | 20 000,00 | 1,70% |
| 3 | Рехабилитация - Асфалтиране на улица 5-та с.Фелдфебел Дянково | 26 670,00 | 2,27% |
| 4 | Рехабилитация - Асфалтиране на улица 2-ра с.Хитово | 22 899,00 | 1,94% |
| 5 | Рехабилитация - Асфалтиране на улици 10-та, 11-та, 25-та и 29-та с.Бенковски | 65 257,00 | 5,54% |
| 6 | Рехабилитация - Асфалтиране на улица 7-ма с.Ведрина | 18 500,00 | 1,57% |
| 7 | Рехабилитация - Асфалтиране на улица 3-та с. П. Гешаново | 13 896,00 | 1,18% |
| 8 | Рехабилитация - Асфалтиране на улица 1-ва и 4-та и 5-та с.Енево | 18 460,00 | 1,57% |
| 9 | Рехабилитация - Асфалтиране на улица 4-та с. Карапелит | 38 000,00 | 3,23% |
| 10 | Рехабилитация - Асфалтиране на улица 17-та с. Подслон | 27 118,00 | 2,30% |
| 11 | Рехабилитация - Асфалтиране на улици 13-та и 19-та с. Долина | 37 517,00 | 3,19% |
| 12 | Рехабилитация - Асфалтиране на улица 5-та и 11-та с.Златия | 29 813,00 | 2,53% |
| 13 | Рехабилитация - Асфалтиране на улица 24-та с.Ловчанци | 36 400,00 | 3,09% |
| 14 | Рехабилитация - Асфалтиране на улица 11-та с.Миладиновци | 12 200,00 | 1,04% |
| 15 | Рехабилитация - Асфалтиране на улици 5-та и 11-та с.Самуилово | 28 950,00 | 2,46% |
| 16 | Рехабилитация - Асфалтиране на улица 13-та с. Батово | 8 000,00 | 0,68% |
| 17 | Рехабилитация - Асфалтиране на: |   |   |
|   |  - улици 10-та и 11-та с. Бранище | 24 578,00 | 2,09% |
|   |  - местен път 030042 с.Бранище | 20 000,00 | 1,70% |
| 18 | Рехабилитация - Асфалтиране на улица 6-та с.Плачи дол | 39 500,00 | 3,35% |
| 19 | Рехабилитация - Шосировка и асфалтиране на улица 2-ра с. Прилеп | 25 000,00 | 2,12% |
| 20 | Рехабилитация - Асфалтиране на: |   |   |
|   |  - улица 6-та и 8-ма с. Стефаново  | 44 500,00 | 3,78% |
|   |  - основен ремонт на местен път № 69242.0.74 с.Стефаново | 110 000,00 | 9,34% |
| 21 | Рехабилитация - Асфалтиране на улица "Оборище" с.Стожер | 30 500,00 | 2,59% |
| 22 | Рехабилитация - Асфалтиране на улица 4-та с. Победа | 26 000,00 | 2,21% |
| 23 | Рехабилитация - Асфалтиране на улица 6-та с.Божурово | 25 683,00 | 2,18% |
| 24 | Рехабилитация - Асфалтиране на улица 17-та с.Паскалево | 26 000,00 | 2,21% |
| 25 | Рехабилитация - Асфалтиране на улица 7-ма Росеново | 11 000,00 | 0,93% |
| 26 | Рехабилитация - Асфалтиране на улици "Детелина", "Божур" и "Кокиче" с. Ст. Караджа | 23 914,00 | 2,03% |
| 27 | Рехабилитация - Асфалтиране на улица 3-та и 6-та с.Царевец | 38 000,00 | 3,23% |
| 28 | Рехабилитация - Шосировка на улица 4-та - 35 см с.Методиево | 20 000,00 | 1,70% |
| 29 | Рехабилитация - Шосировка на улица 3-та - 35 см с.Одърци | 29 100,00 | 2,47% |
| 30 | Рехабилитация - Шосировка на улица 11-та - 35 см с. П.Свещарово | 12 000,00 | 1,02% |
| 31 | Рехабилитация - Асфалтиране улица 4-та с.Богдан | 7 500,00 | 0,64% |
| 32 | Рехабилитация -Асфалтиране на улица 2-ра с.Дончево | 44 750,00 | 3,80% |
| 33 | Рехабилитация - Асфалтиране на улица 9-та с. Драганово | 18 319,00 | 1,56% |
| 34 | Рехабилитация - Асфалтиране на улица 4-та с.Опанец | 15 168,00 | 1,29% |
| 35 | Рехабилитация -Асфалтиране на улица 5-та с.Добрево | 11 938,00 | 1,01% |
| 36 | Рехабилитация - Асфалтиране на улица 2-ра с.Ломница | 13 000,00 | 1,10% |
| 37 | Рехабилитация - Асфалтиране на улица 20-та с.Овчарово | 25 000,00 | 2,12% |
| 38 | Рехабилитация - Асфалтиране на улица 13-та с. Козлодуйци | 25 264,00 | 2,15% |
| 39 | Рехабилитация - Асфалтиране на улица 3-та с. Малка Смолница | 15 000,00 | 1,27% |
| 40 | Рехабилитация - Асфалтиране на улица 4-та с. Смолница | 11 200,00 | 0,95% |
| 41 | Рехабилитация - Асфалтиране на улица 17-та с.Черна | 29 500,00 | 2,51% |
| 42 | Рехабилитация - Шосировка по улица 9-та - 35 см с.Пчелник | 4 800,00 | 0,41% |
| 43 | Рехабилитация - Шосировка на улица 9-та - 35 см с. Свобода | 13 455,00 | 1,14% |
| 44 | Рехабилитация - Шосировка на улица 3-та - 35 см с. Сливенци | 12 531,00 | 1,07% |
|   | **ОБЩА СУМА** | **1 177 380,00** |   |

1. **ДЕЙНОСТИ И ОБХВАТ**

Изпълнителят на настоящата поръчка извършва консултантска услуга, съгласно чл.166, ал.1 от ЗУТ, както следва:

* Извършва оценяване на съответствието на инвестиционните проекти, като изготвя доклади за оценка на съответствието на инвестиционните проекти – 44 броя за 57 обекта в съответствие с изискванията на чл.142, ал.4 и 5 от ЗУТ.
* Строителен надзор по време на строителството по смисъла на чл.168 от ЗУТ и изпълнява дейностите по чл.166, ал.1 т.2 от ЗУТ.
* В гаранционния срок по договорите за строителство - 2 (две) години съдейства на Възложителя при установяване на дефекти на изпълненото строителство и причините за възникването им.

Обхватът на работа включва най-малко, но не се ограничава, в следните задължения:

1. Изготвя комплексни доклади за оценка на съответствието на инвестиционните проекти с основните изисквания към строежите в съответствие с изискванията на Закона за устройство на територията, подзаконовите нормативни актове и правилата, нормативите и нормите, приложими към предвиденото строителство.

Изпълнителят приема инвестиционните проекти за всички строежи в срок до 3 (три) дни след влизане в сила на договора. С предаването на инвестиционните проекти Възложителят може да предостави на изпълнителя списък на строежите, за които приоритетно следва да се изготвят доклади.

Комплексните доклади (44 броя) се изготвят на етапи.

В срок до 3 (три) дни след премане на инвестиционните проекти Изпълнителят уведомява Възложителя за установените недостатъци /пропуски/ несъответствия, ако има такива. Възложителят в рамките 7 дни осигурява отстраняването на забележките. Създадената от Изпълнителя организация на работа следва да осигури предаването на всички комплексни доклади до 21 (двадесет и един) дни след влизане в сила на договора независимо от това дали се установят недостатъци на инвестиционите проекти. За целта той ще получи необходимото съдействие от Възложителя.

Съдържанието на Докладите следва да е в обхвата на чл.142, ал.5 от ЗУТ.

По време на строителство и при възникнала необходимост от разделяне на етапи на някои от строежите извършва оценка на съответствието във връзка с чл.154, ал.6 и ал.2, т.6 от ЗУТ.

Изготвените доклади се предават на възложителя в един екземпляр на хартиен носител и един екземпляр на електронен носител във формат PDF.

1. Упражнява непрекъснат строителен надзор по смисъла на чл. 168, ал. 1 от ЗУТ при извършване на строителните и монтажните работи, като носи отговорност за: законосъобразно започване на строежите; пълнота и правилно съставяне на актовете и протоколите по време на строителството, контрол по влаганите в строежите строителни продукти, координация на строителния процес до въвеждането на строежите в експлоатация и изпълнение на строежите съобразно одобрените инвестиционни проекти и изискванията към строежите по чл.169, ал.1, и ал.3, чл.169а, ал.1 и чл.169 б, ал.1 на ЗУТ, като

• следи за законосъобразно започване на строежа;

• следи за пълнота и правилно съставяне на актовете и протоколите по време на строителството, като се придържа към изискванията на Наредба № 3 от 31.07.2003 г. за съставяне на актове и протоколи по време на строителството /Наредба №3/;

• следи за спазване на изискванията за здравословни и безопасни условия на труд в строителството, като носи отговорност по по смисъла и в срока по чл.168, ал.7 от ЗУТ;

• следи за недопускане на увреждане на трети лица и имоти вследствие на строителството;

• следи по време на строителството дали се спазват всички изисквания така, че строежът да бъде годен за въвеждане в експлоатация;

• извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите – Наредба №РД-02-20-1 от 5.2.2015год. за условията и реда за влагане на строителни продукти в строежите на Република България;

• при установяване на изпълнение в отклонение от строителните книжа или в отклонение от правилата за изпълнение на даден вид СМР или със строителни продукти не отговарящи на техническите изисквания незабавно уведомява Възложителя и издава съответните разпореждания;

• при установяване на съществени отклонения от строителните книжа незабавно уведомява Възложителя и издава заповед за спиране на строителството;

• следи документирането на всички обстоятелства, свързани със строежите, като предаването и приемането на строителните площадки, строителните работи, подлежащи на закриване, междинните и заключителните актове за приемане и предаване на строителни работи и други;

• изпълнява задълженията, вменени му като страна в строителния процес, съгласно Наредба № 1 от 16 април 2007 г. за обследване на аварии в строителството (обн. ДВ. Бр. 36 от 04.05.2007 г.);

• извършва координация на строителния процес до въвеждането на строежите в експлоатация, включително контрол на количествата, качеството и съответствието на изпълняваните строителни и монтажни работи с договорите за изпълнение на строителството;

• дава инструкции и/или указания за точно и качествено изпълнение на строителните и монтажните дейности и вземане на решения по техническите въпроси, които без да променят проектното решение само го допълват или доуточняват;

• решава споровете, възникнали при съставяне на актове или протоколи между участниците в строителството, свързани с прилагане на действащата нормативна уредба по проектирането и строителството, и за спазване на изискванията на чл. 169, ал. 1 от ЗУТ в етапа на изпълнение на строежа, като решението му е задължително за строителя и техническия ръководител на строежа;

• съхранява по един екземпляр от всеки акт и протокол, съставен по време на строителството;

• след извършване на съответните СМР предприема действия за извършване на необходимите проверки и съставяне на съответните актове и протоколи ако строителя или проектанта в три дневен не отправят писмена покана до другите страни за извършване на проверките;

• съставя и подписва актове и протоколи по писмено искане на Възложителя извън фиксираните в Наредба № 3;

• отразява в писмени протоколи настъпили неблагоприятни или непредвидени обстоятелства и изготвя съответната оценка на последствията, като дава инструкции за отстраняване на последиците и др.;

• съблюдава спазването на изискванията на нормативната уредба, свързана с настоящото строителство;

• при възникнала необходимост от разделяне на етапи на някои от строежите извършва оценка на съответствието по чл.142, ал.5 във връзка с чл.154, ал.6 и ал.2, т.6 от ЗУТ

• заверява екзекутивната документация, в случаите, когато е необходима;

• след приключване на СМР изготвя окончателни доклади – 44 броя за 57 обекта по чл.168, ал.6 от ЗУТ;

• след завършване на строежите съставя технически паспорти с обхват и съдържание, в съответствие с Наредба № 5 от 28.12.2006 г. за техническите паспорти на строежите;

• предприема от името на възложителя всички действия да изпълнява и други задължения, не упоменати изрично по-горе, но предвидени в българското законодателство.

• да изпълнява и други задължения, не упоменати изрично по-горе, но предвидени в българското законодателство.

• В гаранционния срок по договорите за строителство - 2 (две) години, освен отговорността по чл.168, ал.7 от ЗУТ, съдейства на Възложителя при установяване на дефекти и причините за възникването им.

1. За изпълнение на дейностите Изпълнителят следва да:

• организира екипа от експерти (персонал) за изпълнение на поръчката;

• координира останалите участници в строителството, в съответствие с договорите за строителство и авторски надзор, в хода на строителство до въвеждане в експлоатация на завършените строежи;

• провежда постоянен контрол и инспектиране на извършваните строителни и монтажни работи;

• в рамките на 3 (три) часа след уведомление от Възложителя (или негов представител) за проблеми на някой от строежите да осигури свой представител за консултация и предприемане на съответни действия;

• извършва необходимите проверки преди съставянето на актовете и протоколите, чрез които се удостоверява съответствието на строежите със строителните книжа, правилата и нормативите и спазването на изискванията към строежите по чл. 169, ал. 1 и 3 ЗУТ;

• организира и участва в организирани работни срещи между участниците в строителството по проблемни казуси, важни обстоятелства и др.;

• периодично уточнява със строителите обхвата на извършваните СМР. Създава система за текущо отразяване на всички извършени работи, промени в първоначално уточнените количества, стойности, промени в проектното решение, резултати от изпитвания на материали, проби на съоръжения, като и всички открити и предизвикани аварии по съществуващите елементи на техническата инфраструктура;

• одобрява програмата на Строителя/ите за провеждане на всички тестове и проби на извършените СМР и тестове за предаване на обектите на Възложителя;

• при необходимост поръчва тестове на материали и завършени работи; съставя и подписва протоколи за опитни изпитвания;

• разпорежда премахването на некачествени работи или такива, които не са извършени съгласно стандартите;

• незабавно уведомява Възложителя при установяване на изпълнение в отклонение от строителните книжа или в отклонение от правилата за изпълнение на даден вид СМР или със строителни продукти не отговарящи на техническите изисквания и издава съответните разпореждания;

• Контролира техническата целесъобразност на всяка една предлагана промяна, процедирането й съгласно законовите и Договорни изисквания, необходимостта от включване на други участници и допълнителни процедури;

• Консултиране с Възложителя на всички евентуални нареждания за промяна и получаване на неговото предварително писмено одобрение, преди нареждане на промените;

 • Консултиране на Възложителя по искове и претенции на Изпълнителя в т.ч.: дава писмено становище по всички възникнали искове на Изпълнителя към Възложителя или обратно, както и съдейства за навременното им обезпечаване с необходимата документация. Защитава при необходимост своето становище пред съдебни или арбитражни институции;

• Предприема възможните действия за защита на интересите на Възложителя и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи, при спазване на законовите изисквания и условия и прекъсване или забавяне на напредъка на работите, в съответствие с разпоредбите на ЗОП и на Договорите;

• Съхранянява и контролира своевременното предоставяне и пълнотата на цялата документация за изпълнението на Договорите, включително екзекутивна документация, протоколи от срещи и всички други документи издадени от строителите или надзора.

Всяко предаване на документи между Изпълнител и Възложител се документира с протокол, съставен в 3 (три) екземпляра – 2 (два) за Възложителя и 1 (един) за Изпълнителя.

1. **ПЕРСОНАЛ ЗА ИЗПЪЛНЕНИЕ НА ПОРЪЧКАТА**

Изпълнителят следва да разполага с квалифициран екип за изпълнение на дейностите:

1. Строителен инженер - транспортно строителство специалност „Пътно строителство“;
2. Строителен инженер - специалност „Геодезия“ ;
3. Експерт/експерти
* по качеството и съответствие на материалите;
* по количествата.
* координатор по безопасност и здраве;

Избраният изпълнител посочва персонала за изпълнение на поръчката в Списък на персонала, който ще изпълнява поръчката и на членовете на ръководния състав, които ще отговарят за изпълнението – приложение към договора. При организиране на персонала, участникът следва да се съобрази със следните изисквания и освен професионалната компетентност да се посочи:

1. ръководителя / ръководния състав, който ще отговаря за изпълнението на поръчката;
2. лице/лица за контакт при изпълнение на оценката за съответствие;
3. лице/лица за контакт при изпълнение на строителен надзор.

*Забележки:*

*При определяне на екипа за изпълнение Изпълнителят следва да отчете изискването на Възложителя при проблеми на някой от строежите и след уведомление по телефон или факс, в рамките на 3 (три) часа член на екипа да се яви на съответния строеж.*

*Всеки един от лицата по т.1 и 2 може да изпълнява функциите на експертили експерти по т.3. Всяко от лицата по т.1, 2, и 3 може да изпълнява функциите на лицата по т.4,5 и 6.*

1. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
2. Представяне на изработката

 Комплексните доклади се предават по един екземпляр на хартиен носител. Към докладите се прилагат инвестиционните проекти със заверени по съответния ред графични и текстови части. Докладите се представят и на електронен носител във формат PDF.

 Техническите паспорти на строежите се представят в 2 (два) екземпляра на хартиен носител.

 Окончателните доклади се представят по 1 (един) екземпляр на хартиен носител, към който се прилагат всички документи, послужили за съставянето му (актове и протоколи по Наредба №3, сертификати, становища и др.). Докладите се представят и на електронен носител във формат PDF.

Забележка: Електронните варианти не е необходимо да съдържат подписи и печати.

1. Предаване на изпълнението:

 Предаването на изпълнението се документира с протокол за предаване, подписан от представители на Възложителя и Изпълнителя. Протоколът се съставя в три оригинални екземпляра.

* 1. Консултантът поетапно предава на Възложителя изготвените комплексни доклади:
* В 7 дневен срок – 10 доклада;
* В 14 дневен срок – 21 доклада;
* В 21 дневен срок – останалите 23 доклада.
	1. Срокът за предаване на комплексен доклад, изготвен във връзка с чл.154, ал.6 от ЗУТ при възникнала необходимост от разделяне на етапи на някои от строежите е до 7 (седем) дни след получаване на промяната в инвестиционните проекти.
	2. В 3 (три) дневен срок от предаване на Разрешенията за строеж на Изпълнителя организира съставянето и подписването на протокол за откриване на строителна площадка за съответния строеж.
	3. В срок до 30 (тридесет) дни след приключване на строителството и съставяне на Констативен акт за установяване годността за приемане на строежа, но не по-късно от 07.12.2018 година Изпълнителят предава на Възложителя Технически паспорт и окончателен доклад по чл.168, ал.6 от ЗУТ, ведно с приложенията към тях за съответния строеж.
1. В срок до 3 (три) дни след приемането на документите Възложителят извършва преглед и изисква отстраняване на недостатъците / пропуските / несъответствията ако установи такива.
2. Протокол за предаване и приемане на изпълнението / съответната част на изпълнението се подписва само при положение, че наличната строителна документация в достатъчна степен характеризира изпълнението и подлежащите на отстраняване недостатъци са незначителни.
3. Окончателен протокол за предаване и приемане на изпълнението / съответната част на изпълнението се съставя при наличие на:
* Протокол/и за предаване и приемане на окончателен доклад и технически паспорт на строежа/ите;
* Хонорар сметка, отразяваща стойността на услугата за съответния строеж/обект.
1. **ИЗИСКВАНИЯ КЪМ ИЗПЪЛНИТЕЛЯ НА НАСТОЯЩАТА ОБЩЕСТВЕНА ПОРЪЧКА**
	1. За Изпълнителя не следва да са налице обстоятелствата на чл.54, ал.1 т.1-5 и т.7 от ЗОП;
	2. За Изпълнителя не следва да са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.
	3. Изпълнителят следва да е вписан в регистъра по чл.11, ал.3 от Наредба № 9 от 22 май 2001 г. за лицензиране на лицата, упражняващи строителен надзор или в аналогичен регистър в на държава - членка на Европейския съюз, или на друга държава - страна по Споразумението за Европейското икономическо пространство ;
	4. Изпълнителят да притежава през целия срок на изпълнение на договора, валидна застраховка „Професионална отговорност” по чл. 171 или чл.171а или чл.173 от ЗУТ.

Изготвили:

1. Ели Даскалова
2. Недялка Костадинова
3. инж.Силвия Симеонова